A Laura Boi 
(Terzine – Ulassai 28/1/2003)

Laura, una viola delicata
Fisi in mesu ‘e fiores in giardinu
Deliziosa amena e profumada
	De poi accumpagnada a Costantinu
	E de custa unione cun amore
	As dadu vida a unu bellu bambinu.
Faghe chi custu teneru fiore
Chi mai issu intenda sa mancanzia
Dalli su sinu e tottu su calore
	Pro chi l’aggiuded in sa sua infanzia 
Cand’intended s’amore de sa mamma
Cust’est sa menzus cosa de importanzia.
Tue pro isse sese una fiama
Cantali puru calchi poesia
Ca de sa oghe tua tened brama
	In su barsolu sa dulche ninnia
Cun d’una oghe bella armoniosa
Che candu i m’at cantadu mamma mia.
	Tue che mamma ona affettuosa
	Chi sa vida t’at dadu unu tesoro
	Li sias vigilante e amorosa;
Dalli tottu s’amore chi as’in coro
Che una mamma ona ed esemplare
Ch’as’essere onorada e minde onoro.
	Deo de coro bos chelzo augurare
	Impare a su tou caru isposu
	Una vida armoniosa e bos amare
Chi Francesco i crescada orgogliosu
Cutentu de sos suos genitores
Pro chi sa vida li selvada ‘e gosu
In mesu de carignos e amores
Crescada allegru fin’a esser mannu
E continu lontanu ‘e sos dolores.
	Mai in sa vida li suzzeda dannu
	Es s’auguru de nonna e de nonnu 
	D’essere in custa vida fortunados
	Nois cuntentos d’essere diventados
	De nonna e nonnu bisnonna e bisnonnu.